AIŠKINAMASIS RAŠTAS

dėl darbo sutarties nutrAukimo su molėtų švietimo centro direktore romualda žviniene

**1. Parengto tarybos sprendimo projekto tikslai ir uždaviniai.** Sprendimo tikslas –sutikti su savivaldybės biudžetinės įstaigos Molėtų švietimo centro direktorės Romualdos Žvinienės pasiūlymu nutraukti su ją darbo sutartį šalių susitarimu išmokant jai priklausantį daro užmokestį, kompensaciją už nepanaudotas kasmetines atostogas ir 6 mėnesių jos vidutinio darbo užmokesčio išeitinę .kompensaciją. Romualda Žvinienė Molėtų švietimo centro direktorės pareigas eina nuo 1991 metų.

Pagal Lietuvos Respublikos darbo kodekso 54 str. nuostatas bet kuri darbo sutarties šalis gali pasiūlyti kitai darbo sutarties šaliai nutraukti darbo sutartį. Pasiūlymas nutraukti darbo sutartį turi būti pateiktas raštu. Jame turi būti išdėstytos darbo sutarties nutraukimo sąlygos (nuo kada pasibaigia darbo santykiai, koks yra kompensacijos dydis, kokia nepanaudotų atostogų suteikimo tvarka, atsiskaitymo tvarka ir kita). Darbo sutarties nutraukimo sąlygos gali būti ribojamos tam tikrą veiklą reglamentuojančiais įstatymais. Jeigu kita darbo sutarties šalis sutinka su pasiūlymu, ji sutikimą išreiškia raštu. Jeigu darbo sutarties šalis per penkias darbo dienas neatsako į pasiūlymą, laikoma, kad pasiūlymas nutraukti darbo sutartį atmestas. Sudarytas susitarimas dėl darbo sutarties nutraukimo ar darbo sutarties šalies raštu išreikštas sutikimas su pasiūlymu nutraukti darbo sutartį pabaigia darbo sutartį juose nurodytomis sąlygomis ir darbdavys ne vėliau kaip paskutinę darbo dieną privalo įforminti darbo sutarties pasibaigimą.

Pagal LR vietos savivaldos įstatymo 16 str. 2 d. 21 p. nuostatą savivaldybės mokymo ir auklėjimo (toliau – švietimo) įstaigų vadovų skyrimas į pareigas ir atleidimas iš jų teisės aktų nustatyta tvarka yra išimtinės savivaldybės tarybos kompetencijos klausimas.

Molėtų rajono savivaldybės taryba 2018 m. kovo 29 d. priėmė sprendimą B1-79, nustatantį, kad nuo 2018 m. rugsėjo 1 d. Molėtų švietimo centras ir Molėtų pedagoginė psichologinė tarnyba sujungimo būdu reorganizuojama į Molėtų r. švietimo pagalbos tarnybą.

Pagal LR Švietimo įstatymo 59 str. 1 d. nuostatas savivaldybės [švietimo](http://litlex.molsav.lt/LL.DLL?Tekstas=1?Id=2550&Zd=%F0vietimo%2B&BF=4" \l "511z) įstaigos vadovą viešo konkurso būdu į pareigas penkeriems metams skiria ir iš jų atleidžia, viešą konkursą

[švietimo](http://litlex.molsav.lt/LL.DLL?Tekstas=1?Id=2550&Zd=%F0vietimo%2B&BF=4" \l "513z) įstaigos vadovo pareigoms eiti organizuoja savininko teises ir pareigas įgyvendinanti institucija ar jos (jo) įgaliotas asmuo.

Valstybinių ir savivaldybių švietimo įstaigų vadovų priėmimo į pareigas tvarkos aprašo, patvirtinto Lietuvos Respublikos švietimo ir mokslo ministro 2001-08-03 įsakymu Nr. 1192 „Dėlvalstybinių ir savivaldybių švietimo įstaigų vadovų priėmimo į pareigas tvarkos patvirtinimo“ 5

punkte numatyta, kad konkursą organizuoja ir už šios tvarkos laikymąsi pagal paskirtas kompetencijas atsako švietimo įstaigos savininko teises ir pareigas įgyvendinanti institucija ar jos įgaliotas asmuo (konkurso organoizatorius).

Šiame tarybos sprendimo projekte siūloma, įgalioti savivaldybės merą organizuoti į Molėtų r. švietimo pagalbos tarnybos direktoriaus priėmimo į pareigas konkursą.

**2. Šiuo metu esantis teisinis reglamentavimas.** Lietuvos Respublikos darbo kodekso 54 str., Lietuvos Respublikos vietos savivaldos įstatymo 16 straipsnio 2 d. 21 p., 4 dalis,. LR Švietimo įstatymo 59 str. 1 d.

**3. Galimos teigiamos ir neigiamos pasekmės priėmus siūlomą tarybos sprendimo projektą** . Neigiamų pasekmių nenumatoma.

**4. Priemonės sprendimui įgyvendinti.** Priimtas savivaldybės tarybos sprendimas**.**

**5. Lėšų poreikis ir jų šaltiniai (prireikus skaičiavimai ir išlaidų sąmatos)** . Biudžetinės įstaigos Molėtų švietimo centro biudžete numatytos lėšos.

**6. Vykdytojai, įvykdymo terminai.** Molėtų švietimo centras, Administracijos direktorius, savivaldybės meras.

**7. Sprendimo projekto rengėjas** Bendrojo skyriaus vedėja Irena Sabaliauskienė